**Na 36. sjednici Upravnog vijeća Veleučilišta u Rijeci,**

**održanoj 16. svibnja 2024. godine elektroničkim putem**

Od ukupno 5 članova Upravnog vijeća u radu je sudjelovalo 5 članova te su donesene slijedeće Odluke

|  |
| --- |
| 1. **Prijedlog Odluke o iznosu školarina, prava studenata na subvenciju troškova školarine te uvjetima i kriterijima participiranja studenata u troškovima školarine na Veleučilištu u Rijeci**
 |

Jednoglasno se donosi

ODLUKA

o iznosu školarina, prava studenata na subvenciju troškova školarine te uvjetima i kriterijima participiranja studenata u troškovima školarine na Veleučilištu u Rijeci

1. Puni iznos participacije u troškovima školarine za upis u prvu godinu stručnih prijediplomskih i stručnih diplomskih studija Veleučilišta u Rijeci (u daljnjem tekstu: studiji) iznosi:
* 1.021,97 € za studente u redovitom statusu;
* 838,81 € za studente u izvanrednom statusu na studijima koji se izvode u Rijeci;
* 929,06 € za studente u izvanrednom statusu na dislociranim studijima u Poreču i Pazinu;
* 1.021,97 € za strane studente (izvan EU).
1. Pravo na subvencioniranje troškova školarine u cijelosti iz državnog proračuna ostvaruju studenti državljani Republike Hrvatske, odnosno državljani druge države članice Europske unije koji studiraju u redovitom status u skladu s Uredbom koja uređuje programsko financiranje javnih visokih učilišta i javnih znansteni instituta u RH (NN78/2023) na stručnim prijediplomskim ili diplomskim studijima:
* studenti koji po prvi puta upisuju I. godinu studija;
* studenti na višim godinama studija koji su u prethodnoj akademskoj godini ostvarili najmanje 55 ECTS bodova na studijskom programu odnosno najmanje 30 ECTS u slučaju studenta s invaliditetom koji ima utvrđeno najmanje 60% oštećenja organizma ili najmanje III. stupanj oštećenja funkcionalnih sposobnosti;
* studenti koji prvi puta mijenjaju izabrani studij, a pod uvjetom da nisu stekli kvalifikaciju na istoj razini studija te da su na prijašnjem studiju u prethodnoj akademskoj godini stekli najmanje 55 ECTS bodova odnosno 30 ECTS bodova u slučaju studenta s utvrđenim invaliditetom od najmanje 60% oštećenja organizma ili najmanje III. stupnjem oštećenja funkcionalnih sposobnosti.

Pravo na subvenciju troškova školarine u cijelosti iz državnog proračuna RH prema posebnim propisima ostvaruju studenti u redovitom statusu kako slijedi:

* studenti kojima je odobrena privremena zaštita u skladu s Odlukom o uvođenju privremene zaštite u RH za raseljene osobe iz Ukrajine, doneseno je na sjednici Vlade RH održane 07. ožujka 2022., pod jednakim uvjetima kao i hrvatski državljani.
1. Studenti u redovitom statusu koji ispunjavaju prethodno navedene uvjete i na vrijeme izvršavaju svoje obveze, oslobađaju se plaćanja participacije u troškovima školarine do stjecanja jedne kvalifikacije na prvoj razini visokog obrazovanja i jedne kvalifikacije na drugoj razini visokog obrazovanja.
2. Subvenciju troškova školarine snosi Veleučilište u Rijeci za studente u redovitom statusu koji dolaze iz ranjivih ili podzastupljenih skupina – studenti s invaliditetom, 60% i više i III. stupnjem oštećenja funkcionalnih sposobnosti s ostvarenih manje od 30 ECTS u svim slučajevima dokle god zadržavaju status redovitog studenta.
3. Studenti u izvanrednom statusu – hrvatski branitelji iz Domovinskog rata, HRVI iz Domovinskog rata, djeca smrtno stradalih, zatočenih ili nestalih branitelja iz Domovinskog rata, djeca 100% HRVI iz Domovinskog rata I. skupine te osobe s najmanje 60% oštećenja organizma ili najmanje III. stupanj oštećenja funkcionalnih sposobnosti plaćaju najviše 50% iznosa školarine utvrđene u točki 1. ove Odluke.

6. Studenti u redovitom statusu koji su u prethodnoj akademskoj godini stekli manje od 55 ECTS bodova plaćaju puni iznos participacije u troškovima školarine predviđen za određeni studij iz točke 1. Studenti u redovitom statusu koji su izgubili pravo na subvenciju zbog neispunjavanja uvjeta najmanje 55 ECTS bodova mogu ponovno steći pravo iz točke 2. pri upisu u sljedeću akademsku godinu.

7. Pravo na subvenciju u troškovima školarine studenata u redovitom statusu moguće je ostvariti onoliko godina koliko odgovara propisanom vremenu trajanja studija, a najviše godinu dana dulje od propisanog vremena trajanja studija.

8. Studenti u redovitom statusu nakon proteka treće godine studiranja na stručnim prijediplomskim studijima odnosno nakon proteka druge godine studiranja na stručnim diplomskim studijima bez obzira upisuju li kolegije prvi puta ili ponovno upisuju kolegije, a koji nisu u trenutku upisa u prethodnoj akademskoj godini ostvarili najmanje 55 ECTS bodova plaćaju iznos participacije u troškovima školarine obzirom na broj upisanih ECTS bodova:

|  |  |
| --- | --- |
| Upisani ECTS bodovi | % punog iznosa participacije |
| više od 30 ECTS bodova | 100% (puni iznos participacije) |
| 18-30 ECTS bodova | 50% punog iznosa participacije |
| do 17 ECTS bodova | 25% punog iznosa participacije |

9. Participacija u troškovima školarine za studente koji su upisani u prvu godinu studija prije 2023./2024. i izgubili su status studenta u redovitom statusu, a mogu nastaviti studij kao studenti u izvanrednom statusu iznosi 1.021,97 € bez obzira na broj ECTS bodova koji student upisuje.

10. Studenti u redovitom i izvanrednom statusu koji nastavljaju studij nakon prekida studija odnosno nakon proteka više od dvije akademske godine od zadnjeg položenog ispita plaćaju puni iznos participacije u troškovima školarine.

11. Ova Odluka bit će usklađena s odredbama Ugovora o programskom financiranju Veleučilišta u Rijeci koji se sklapa u skladu s Uredbom o programskom financiranju javnih visokih učilišta i javnih znanstvenih instituta u RH.

12. Ova Odluka stupa na snagu danom donošenja, primjenjuje se od akademske godine 2024./2025. i objavljuje se na službenim mrežnim stranicama Veleučilišta u Rijeci.